3.15 p.m. Raġel ta’ madwar 40 sena minn Birkirkara ttieħed l-isptar għall-kura, wara li waqa minn għoli ta’ kważi żewġ sulari minn fuq l-irdumijiet fil-Mistra. L-inċident seħħ għall-ħabta tas-1.15 p.m. tvm.com.mt hu infurmat li r-raġel ingħata l-ewwel għajnuna fuq il-post minn membru tad-dipartiment tal-protezzjoni ċivili li ma kienx xogħol u żewġt irġiel oħra li kienu qed igawdu l-ġurnata fl-inħawi bid-dgħajsa. Minnufih huma qabżu l-baħar, għamu sax-xatt u telgħu fuq il-blat fejn assistew lir-raġel sakemm waslu fuq il-post aktar membri tal-protezzjoni ċivili u tim mediku mill-isptar Mater Dei. Wara li raw li kien difffiċli li wieħed jasal fejn ir-raġel u jittella bil-mixi, għal ħabta tas-1.40 p.m. intalbet l-għajnuna tal-Forzi Armati li bagħtu fl-inħawi helikopter tat-tip Alouette. Kien għal ħabta tas-2.30 p.m. x’ħin ir-raġel – li instab mitluf minn sensih – ittella’ minn fuq il-blat fejn waqa’. Hu tniżżel fuq l-irdum fejn kien hemm tistenna ambulanza b’tim mediku li ħaditu għall-kura l-isptar. Hu ġie ċċertifikat li qed isofri minn ġrieħi gravi f’wiċċu u żaqqu u jinsab f’qagħda kritika. Ftit wara, l-istess helikopter tella lil wieħed mill-irġiel li taw l-ewwel għajnuna. Rapport ta’ dan l-inċident qed jitħejja mill-Pulizija tad-Distrett. 2.35 p.m. Ir-raġel ittella’ minn fuq il-blat bil-helikopter u tniżżel ħdejn l-ambulanza li bħalissa tinsab fi triqitha lejn l-isptar. L-ewwel għajnuna li r-raġel ingħata fuq il-post, kienet minn membru tad-dipartiment tal-protezzjoni ċivili li kien frank u kien qiegħed igawdi l-ġurnata fl-akwati bid-dgħajsa. Minnufih huwa tela fuq il-blat u tah l-ewwel għajnuna. 1.45 p.m. Għaddejja operazzjoni ta’ salvataġġ sabiex jittella raġel li waqa minn għoli ta’ madwar sular u nofs minn fuq l-irdumijiet fil-Mistra. Bħalissa fuq il-post hemm il-pulizija, membri tal-protezzjoni ċivili u fi triq ukoll helikopter tal-Forzi Armati ta’ Malta. Waslet ukoll ambulanza biex tieħu lir-raġel li għadu ħaj, lejn l-isptar. Aktar dettalji u filmati kif jaslulna.